text: [{"text_idx": "#000001", "text": "24. november heldur Havnar Jazzfelag f\u00f8\u00f0ingardag"}, {"text_idx": "#000002", "text": "Leygardagin 24. november heldur Havnar Jazzfelag f\u00f8\u00f0ingardag vi\u00f0 feitari funk konsert, plakats\u00f8lu og fl\u00f8gumarkna\u00f0i i\u0301 Reinsari\u0301num."}, {"text_idx": "#000003", "text": "Ta\u00f0 ver\u00f0a fantastisku Blue Coat Brass Band, sum hava bla\u0301st li\u0301v i\u0301 manga mannamu\u0301gvu a\u0301 festivalum og konsertum, sum fara at lyfta taki\u00f0 i\u0301 Reinsari\u0301num vi\u00f0 to\u0301nleiki, sum fer\u00f0ast u\u0301r F\u00f8royum til New Orleans og aftur vi\u00f0 jazz, soul, funk og hip-hop i\u0301 skja\u0301ttuni."}, {"text_idx": "#000004", "text": "Og at fa\u0301a \u00f8ll i\u0301 r\u00e6ttan hy\u0301r kemur spildurny\u0301ggi bo\u0301lkurin Funksjo\u0301n, sum sp\u00e6lir festligan funk/pop."}, {"text_idx": "#000005", "text": "Sto\u0301ra f\u00f8\u00f0ingardagsga\u0301van, sum er til \u00f8ll hetta kv\u00f8ldi\u00f0, er skra\u0301in til Vetrarjazz 2019, sum ver\u00f0ur avdu\u0301ka\u00f0 og l\u00f8gd fram. Vetrarjazz ver\u00f0ur 21.-27. januar og hevur eina \u00f8rgrynnu av go\u0301\u00f0um f\u00f8royskum og altjo\u0301\u00f0a jazzi at bjo\u0301\u00f0a."}, {"text_idx": "#000006", "text": "Hur\u00f0arnar til Reinsari\u0301i\u00f0 lata upp kl 19.30, og Havnar Jazzfelag bjo\u0301\u00f0ar okkurt gott at drekka (inntil uppi er). Fyrstu 4 a\u0301hoyrararnir, sum koma i\u0301 f\u00f8\u00f0ingardag, fa\u0301a eitt o\u0301keypis Jazzpass til Vetrarjazz 2019, sum gevur atgongd til allar konsertirnar a\u0301 festivalinum (undantiki\u00f0 eina)."}, {"text_idx": "#000007", "text": "Tutl hevur fl\u00f8gumarkna i\u0301 Reinsari\u0301num i\u0301 sambandi vi\u00f0 konsertina og no\u0301gv go\u0301\u00f0 tilbo\u00f0 uppa\u0301 b\u00e6\u00f0i f\u00f8royskar og altjo\u0301\u00f0a jazz-fl\u00f8gur. Eisini ber til at ogna s\u00e6r ikonisku appelsingulu og gr\u00f8nu Havnar Jazzfelag plakatirnar."}, {"text_idx": "#000015", "text": "Bilur vi\u00f0 fimm gentum bo\u0301lta\u00f0i runt"}]